“หุ้นเอเชีย” เปิดลบ! วันแรกของปี 66 นักลงทุนจับตาเศรษฐกิจโลก
“หุ้นเอเชีย” เปิดลบ! วันแรกของปี 66 นักลงทุนจับตาเศรษฐกิจโลก ขณะที่ตลาดหุ้นญี่ปุ่นและนิวซีแลนด์ยังคงปิดทำการเนื่องในวันหยุด
“หุ้นเอเชีย” เปิดลบ! วันแรกของปี 66 นักลงทุนจับตาเศรษฐกิจโลก พ่วงหลายตลาดยังหยุดการซื้อขาย
3 ม.ค. 2566

ผู้สื่อข่าวรายงานว่า ตลาดหุ้นเอเชียเปิดลบในการซื้อขายวันแรกของปี 2566 ในวันนี้ ขณะที่ตลาดหุ้นญี่ปุ่นและนิวซีแลนด์ยังคงปิดทำการเนื่องในวันหยุด
ทั้งนี้ ดัชนี HSI ตลาดหุ้นฮ่องกงเปิดวันนี้ที่ 19,570.43 จุด ลดลง 210.98 จุด หรือ -1.07% และดัชนี SSE Composite ตลาดหุ้นจีนเปิดวันนี้ที่  3,087.51 จุด ลดลง 1.75 จุด หรือ -0.06% ส่วนตลาดหุ้นโตเกียวและตลาดหุ้นนิวซีแลนด์ปิดทำการวันนี้ (3 ม.ค.) เนื่องในวันหยุดตลาด
ขณะที่หนังสือพิมพ์นิกเกอิรายงานเมื่อช่วงสุดสัปดาห์ที่ผ่านมาว่า ธนาคารกลางญี่ปุ่น (BOJ) กำลังพิจารณาปรับเพิ่มคาดการณ์เงินเฟ้อในเดือนม.ค.สู่ระดับใกล้เป้าหมาย 2% ของ BOJ ในปีการคลัง 2566 และ 2567
สำหรับกิจกรรมการผลิตเดือนธ.ค.ของจีนหดตัวอย่างรุนแรง หลังยอดผู้ติดเชื้อในประเทศพุ่งสูงขึ้น ขณะที่ มาเลเซีย ฟิลิปปินส์ เวียดนาม และไต้หวันเตรียมเปิดเผยตัวเลขกิจกรรมภาคการผลิตในวันนี้
โดยหุ้นสหรัฐปิดท้ายปี 2565 ด้วยการปรับตัวลดลงมากที่สุดนับตั้งแต่ปี 2551 โดยดัชนีสำคัญทั้งหมดทรุดตัวลงหลังพุ่งขึ้นติดต่อกัน 3 ปี โดยดัชนี S&amp;P500 ลบ 19.4% ในปีที่แล้ว ส่วนดัชนี Nasdaq ร่วง 33.1% และดัชนีดาวโจนส์ลบ 8.8%
อย่างไรก็ตามกระทรวงการค้าและอุตสาหกรรมสิงคโปร์เปิดเผยในวันนี้ (3 ม.ค.) ว่า ผลิตภัณฑ์มวลรวมภายในประเทศ (GDP) ในปี 2565 ขยายตัว 3.8% เมื่อเทียบเป็นรายปี ซึ่งดีกว่าที่รัฐบาลคาดการณ์ไว้ที่ 3.5% อย่างไรก็ดี คาดว่าเศรษฐกิจสิงคโปร์จะชะลอตัวลงในปี 2566